CELEX: C2007/095/38
Language: bg
Date: 2007-04-28 00:00:00
Title: Дело C-85/07: Иск, предявен на 15 февруари 2007 г. — Комисия на Европейските общности/Италианска република

28.4.2007   
            
            
               BG
            
            
               Официален вестник на Европейския съюз
            
            
               C 95/21
            
         Иск, предявен на 15 февруари 2007 г. — Комисия на Европейските общности/Италианска република
   (Дело C-85/07)
   (2007/C 95/38)
   Език на производството: италиански
   Страни
   
      Ищец: Комисия на Европейските общности (представители: S. Pardo Quintillán и D. Recchia)
   
      Ответник: Италианска република
   Искания
   
               —
            
            
               да се установи, че относно пилотния район на речния басейн на Serchio, както и на районите на речните басейни на Alpi orientali, на Appennino settentrionale, centrale и meridionale,
               
                           —
                        
                        
                           като не е представила обобщен доклад за изискваните от разпоредбата на член 5 анализи, както е предвидено по смисъла на член 15, параграф 2 от Директива 2000/60/ЕО (1),
                        
                     
                           —
                        
                        
                           и като не е направила [за тези райони] анализите и прегледите по член 5, параграф 1 от посочената директива,
                        
                     Италианската република не е изпълнила задълженията си, произтичащи от член 5, параграф 1 и член 15, параграф 2 от Директива 2000/60/EО на Европейския парламент и на Съвета от 23 октомври 2000 година за установяване рамка за действията на Общността в областта на политиката за водите,
            
         
               —
            
            
               да се осъди Италианска република да заплати разноските.
            
         Правни основания и основни доводи
   Директива 2000/60/EО е транспонирана в италианското право посредством decreto legislativo № 152 от 3 април 2006 г. Същият посочва, в член 64, осем района на речни басейни: района на речния басейн на Alpi orientali, района на речния басейн Padano, района на речния басейн на Appennino settentrionale, пилотния район на речния басейн на Serchio, района на речния басейн на Appennino centrale, района на речния басейн на Appennino meridionale, района на речния басейн на Sardegna, а също и района на речния басейн на Sicilia.
   Директивата е влязла в сила на 22 декември 2000 г. Следователно, анализите и прегледите по член 5, параграф 1 от Директивата, изисквани за осемте района на речни басейни, е трябвало да бъдат приключени преди 22 декември 2004 г.
   Освен това, обобщеният доклад за изискваните по член 5 анализи за всеки район на речен басейн, както е предвидено по смисъла на член 15, параграф 2 от Директивата, е трябвало да бъде представен на Комисията преди 22 март 2005 г.
   От анализа на съобщенията на италианските компетентни органи следва обаче, че по отношение на пет от осемте района на речни басейни данните липсват или са непълни.
   Италианската република не е представила обобщен доклад за анализите и прегледите, изисквани по член 5, за пилотния район на речния басейн на Serchio и отчасти за районите на речните басейни на Alpi Orientali, и на Appennino settentrionale, centrale и meridionale, и по този начин не е изпълнила задълженията си, произтичащи от член 15, параграф 2 от Директива 2000/60/EО.
   В заключение и при липса на данни за противното, Комисията приема, че Италианската република не е изпълнила също и задължението да извърши в предвидения за това срок анализите и прегледите по член 5, параграф 1 от Директива 2000/60/EО в съответствие с техническите спецификации, установени в приложения II и III от същата, по отношение на споменатите в предходния абзац райони на речни басейни.
   
      (1)  ОВ L 327, стр. 1.